Møllehaugen lå opprinnelig fritt og dominerende på en høyde rett ved møllen. Bygningen er laftet i to etasjer, og har stående panel og valmtak tekket med krum, rød tegl. Langfasadene er symmetrisk utformet, bortsett fra at 1. etasje i tunfasaden mangler det vestre vinduet. Med sine rikt utskårne louis-seize-portaler midt på hver langside, er det typisk for datidens bebyggelse.